अचलगंज/ उन्नाव। अलग-अलग सड़क हादसों में बाइक सवार साले-बहनोई समेत चार लोग घायल हो गए। गंभीर रूप से घायल बहनोई को कानपुर रेफर किया गया है। अचलगंज थाना क्षेत्र के कोलुहागाड़ा गांव निवासी गोपाल (35) पुत्र गिरजाशंकर अपने साले ओम (23) पुत्र कृष्णमोहन के साथ गांव से अचलगंज कसबा जा रहे थे। कोलुहागाड़ा मार्ग पर गौरी त्रिभानपुर गांव के पास बाइक पुलिया से टकरा गई इससे दोनों गहरी खंती में गिर गए। सूचना पर पहुंची पुलिस ने दोनों को जिला अस्पताल में भर्ती कराया जहां से गोपाल को कानपुर रेफर कर दिया गया। बीघापुर थाना क्षेत्र में हुए एक अन्य हादसे में बाइक सवार दो लोग घायल हो गए। थाना क्षेत्र के दादामऊ गांव निवासी संजय (45) पुत्र द्वारिका प्रसाद अपने साथी कल्लू (40) के साथ बाइक से बीघापुर कसबा स्थित मां संदोही शिक्षा निकेतन में कक्षा छह में पढ़ने वाले अपने पुत्र शिवम का रिजल्ट लेने जा रहा था। कसबा के निकट डीसीएम की टक्कर से दोनों घायल हो गए दोनों को इलाज के लिए जिला अस्पताल में भर्ती कराया गया है।